Jan 31,2018
2,600 కోట్ల ప్యాకేజీ..
చెన్నై: తోళ్లు, పాదరక్షల పరిశ్రమకు ప్రత్యేక ప్యాకేజీ కేంద్రం ప్రకటించనున్నట్టు సంకేతాలు అందుతున్నాయి. ఈ రంగానికి సుమారు రూ. 2,600 కోట్ల ప్యాకేజీని వాణిజ్య, పరిశ్రమల శాఖ మంత్రి సురేష్‌ ప్రభు ప్రకటిస్తారని తెలుస్తోంది. ఈ ప్యాకేజీని బుధవారం ప్రారంభం కానున్న భారత అంతర్జాతీయ తోళ్ల 33వ ఎడిషన్‌ సందర్భంగా మంత్రి ప్రకటించనున్నారని ఫెయిర్‌ చైర్మెన్‌ ముక్తారుల్‌ అమీన్‌ పేర్కొన్నారు. తద్వారా కొత్తగా మూడు లక్షల ఉద్యోగాలు వస్తాయని ఆయన వెల్లడించారు. వివిధ కార్యకలాపాల కోసం ఈ నిధులను తోళ్ల ఎగుమతుల కౌన్సిల్‌ ఉపయోగించనుందన్నారు. ప్రభుత్వం నిర్ధేశించిన మూడేండ్ల కాలంలో వీటిని పూర్తి చేయాల్సి ఉంటుంది.
మీ స్నేహితులకు రికమెండ్ చెయ్యండి